ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
ఉత్తరాఖండ్ ప్రభుత్వ ప్రధాన కార్యదర్శికి కేంద్ర ఆరోగ్య శాఖ కార్యదర్శి లేఖ
కుంభ్ మేళ సందర్బంగా కోవిడ్-19 నియంత్రించేందుకు కఠిన చర్యలు చేపట్టాలని గట్టిగా సూచన
ఆరోగ్య, కుటుంబ సంక్షేమ మంత్రిత్వ శాఖ కేంద్ర కార్యదర్శి శ్రీ రాజేష్ భూషణ్ ఉత్తరాఖండ్కు ప్రధాన కార్యదర్శి కి లేఖ రాస్తూ ఉన్నత స్థాయి కేంద్ర బృందం ఉత్తరాఖండ్ పర్యటన సందర్బంగా లేవనెత్తిన ఆందోళనను, కుంభ్ మేళ లో కోవిడ్ 19 వ్యాప్తిని నియంత్రించడానికి కఠినమైన చర్యల ఆవశ్యకతను ప్రముఖంగా ప్రస్తావించారు.
హరిద్వార్లో కొనసాగుతున్న కుంభమేళ కోసం రాష్ట్రం చేపట్టిన వైద్య, ప్రజారోగ్య సంసిద్ధత చర్యలను సమీక్షించడానికి డైరెక్టర్ ఎన్సిడిసి నేతృత్వంలోని ఉన్నత స్థాయి కేంద్ర బృందం 2021 మార్చి 16, 17 తేదీల్లో ఉత్తరాఖండ్ను సందర్శించింది.
గత కొన్ని వారాలలో 12 కి పైగా రాష్ట్రాలు కోవిడ్ -19 కేసుల పెరుగుదలను సూచించామని, కుంభమేళ సందర్భంగా హరిద్వార్ సందర్శించే యాత్రికులు కూడా ఈ రాష్ట్రాల నుండి వచ్చినవారని కేంద్ర ఆరోగ్య కార్యదర్శి అన్నారు. కుంభమేళ సందర్భంగా శుభ షాహి స్నాన్ సందర్బంగా స్థానిక జనాభాలో కేసులు పెరిగే అవకాశం ఉందని స్పష్టం చేశారు.
కేంద్ర బృందం నివేదిక ప్రకారం, ప్రతి రోజు 10-20 మంది యాత్రికులు మరియు 10-20 మంది స్థానికులకు పాజిటివ్ నమోదవుతున్నట్టు కార్యదర్శి వెల్లడించారు. ఈ పాజిటివిటీ రేటు కుంభ్ సమయంలో భారీగా వచ్చే వారి కారణంగా, కేసుల పెరుగుదలకు వేగంగా మారే అవకాశం ఉంది.
హరిద్వార్ లో నమోదైన రోజువారీ పరీక్ష సంఖ్యలు  భారీ సంఖ్యలో యాత్రికుల వస్తున్నందున ఆ పరీక్షలు సరిపోవు అని రాష్ట్రానికి సమాచారం ఇచ్చారు. యాత్రికులు మరియు స్థానిక జనాభాకు తగిన విధంగా పరీక్షలు జరగాలని, నిర్ధారించడానికి ఐసిఎంఆర్ మార్గదర్శకాల ప్రకారం ప్రస్తుతం నిర్వహిస్తున్న ఆర్టిపిసిఆర్ పరీక్షల వాటాను గణనీయంగా పెంచాలని సూచించారు. ఈ క్రింది చర్యలను చేపట్టాలని రాష్ట్ర ప్రభుత్వానికి సూచించారు: -
- ఎంఓహెచ్ఎఫ్డబ్ల్యూ జారీ చేసిన ఎస్ఓపి లను లోతుగా' అనుసరించాలి. ఈ ఎస్ఓపిల ప్రధాన అంశాలను వ్యాప్తి చేయడానికి కృషి చేయాలి.
- కోవిడ్-19 సూచించే లక్షణాల విషయంలో, ముఖ్యంగా స్థానిక ప్రజలు స్వచ్ఛందంగా నివేదించేలా అవగాహన పెంచండి
- అత్యవసర కార్యాచరణ కేంద్రాల ద్వారా ఏఆర్ఐ/ ఐఎల్ఐ కేసుల ధోరణిని పర్యవేక్షించడం ద్వారా జనాభా ఉన్న ప్రాంతాల్లో ముందస్తు హెచ్చరిక సంకేతాలను రూపొందించడానికి ఒక వ్యవస్థను ఏర్పాటు చేయాలి
- అధికంగా వ్యాపించడానికి అవకాశం ఉన్న సంభావ్య ప్రాంతాలలో గణనీయంగా మెరుగైన పరీక్ష లక్ష్యం కావలి
- కుంభ్ లోని పవిత్రస్నానం రోజులకు ముందు మరియు తరువాత ఫ్రంట్లైన్ కార్మికుల పరీక్షను నిర్వహించాలి.
- తగినంత క్లిష్టమైన సంరక్షణ చికిత్స సౌకర్యాల కార్యాచరణను నిర్ధారించుకోండి.
- కోవిడ్- తగిన ప్రవర్తనకు కట్టుబడి ఉండటానికి అన్ని రకాల మీడియా ప్లాట్ఫామ్లను ఉపయోగించడం ద్వారా సమర్థవంతమైన రిస్క్ కమ్యూనికేషన్ ని సిద్ధం చేసుకోవాలి.
- కేసులు / సూపర్ స్ప్రెడర్ సంఘటనలు పెరిగినట్లయితే, ఎన్సిడిసితో సంప్రదించి జన్యు శ్రేణి కోసం నమూనాలను వెంటనే పంపండి.
ఆరోగ్య మంత్రిత్వ శాఖ పైన పేర్కొన్న సిఫారసులకు అనుగుణంగా రాష్ట్రం తీసుకుంటున్న ప్రజారోగ్య చర్యలను ఎప్పటికప్పుడు పరిశీలించాలని కేంద్ర ఆరోగ్య కార్యదర్శి ఉత్తరాఖండ్ ప్రభుత్వాన్ని కోరారు.
మానవ వనరుల అభివృద్ధి మంత్రిత్వ శాఖ
జాతీయ విద్యా విధానం 2020 ప్రత్యేకించి బాలికలు మరియు లింగమార్పిడి విద్యార్థులకు సమానమైన నాణ్యమైన విద్యను అందించడానికి జెండర్ ఇన్క్లూజన్ ఫండ్ ని ఏర్పాటు చేస్తుంది.
నేషనల్ ఎడ్యుకేషన్ పాలసీ , 2020 "ఈక్విటబుల్ అండ్ ఇన్క్లూజివ్ ఎడ్యుకేషన్"పై దృష్టి సారిస్తుంది. ఇది పిల్లల నేపథ్యం మరియు సామాజిక-సాంస్కృతిక గుర్తింపుల కారణంగా విద్యా అవకాశాల పరంగా వెనుకబడి ఉండకూడదనే ఆలోచనను ప్రతిధ్వనిస్తుంది. ఇది స్త్రీ మరియు లింగమార్పిడి వ్యక్తులను కలిగి ఉన్న సామాజిక-ఆర్థికంగా వెనుకబడిన సమూహాల ఆందోళనలను పరిగణనలోకి తీసుకుంది. అదనంగా, రాష్ట్రాలు మరియు స్థానిక కమ్యూనిటీ సంస్థల భాగస్వామ్యంతో విద్యలో లింగ సమానత్వాన్ని సాధించడానికి లింగాన్ని క్రాస్-కటింగ్ ప్రాధాన్యతగా సంప్రదించాలని ఎన్ఈపి నిర్దేశిస్తుంది.
జాతీయ విద్యా విధానం, 2020 ముఖ్యంగా బాలికలు మరియు లింగమార్పిడి విద్యార్థుల కోసం బాలికలు మరియు లింగమార్పిడి విద్యార్థులందరికీ సమానమైన నాణ్యమైన విద్యను అందించే దేశ సామర్థ్యాన్ని పెంపొందించడానికి జెండర్ ఇన్క్లూజన్ ఫండ్  ఏర్పాటును అందిస్తుంది. సామాజిక-ఆర్థికంగా వెనుకబడిన సమూహాల  కోసం ప్రత్యేక వనరులను కేటాయించడం ద్వారా సమగ్ర శిక్ష 2.0 కింద నిర్దిష్ట నిబంధనల ద్వారా బాలికలకు సమానమైన మరియు నాణ్యమైన విద్య కోసం ఎన్ఈపి లక్ష్యాలు నెరవేరుతున్నాయి. సమగ్ర శిక్ష కింద బాలికలకు నాణ్యమైన విద్యను అందించడం కోసం వివిధ జోక్యాలు లక్ష్యంగా పెట్టుకున్నాయి. వీటిలో బాలికలకు సులభంగా అందుబాటులో ఉండేలా పరిసరాల్లో పాఠశాలలు తెరవడం, 8వ తరగతి వరకు బాలికలకు ఉచిత యూనిఫాం మరియు పాఠ్యపుస్తకాలు, అదనపు ఉపాధ్యాయులు మరియు నివాస గృహాలు వంటి చర్యలు ఉన్నాయి. మారుమూల/కొండ ప్రాంతాలలో ఉపాధ్యాయులు, మహిళా ఉపాధ్యాయులతో సహా అదనపు ఉపాధ్యాయుల నియామకం డిడబ్ల్యూఎస్ఎన్ బాలికలకు I నుండి 12 తరగతి వరకు స్టైఫండ్, బాలికలకు ప్రత్యేక మరుగుదొడ్లు, బాలికల భాగస్వామ్యాన్ని ప్రోత్సహించడానికి ఉపాధ్యాయుల అవగాహన కార్యక్రమాలు,
పాఠ్య పుస్తకాలతో సహా లింగ-సున్నితమైన బోధన-అభ్యాస సామగ్రి మొదలైన చర్యలు తీసుకోబడుతున్నాయి.
వీటితో పాటు పాఠశాల విద్యలో అన్ని స్థాయిలలో లింగ అంతరాలను తగ్గించడానికి, కస్తూర్బా గాంధీ బాలికా విద్యాలయాలు  ఏర్పాటు చేస్తున్నారు. ఇవి ఎస్సీ,ఎస్టీ, ఓబీసీ, మైనారిటీ మరియు పేదరిక రేఖకు దిగువన ఉన్న వెనుకబడిన వర్గాలకు చెందిన బాలికల కోసం 6 నుండి 12వ తరగతి వరకు రెసిడెన్షియల్ పాఠశాలలు. విద్యాపరంగా వెనుకబడిన బ్లాకులలో ఇవి మంజూరు చేయబడ్డాయి. 30.06.2023 నాటికి 6.88 లక్షల మంది బాలికల నమోదుతో దేశంలో మొత్తం 5639 కేజిబివిలు మంజూరు చేయబడ్డాయి.
కేజిబివిల అప్-గ్రేడేషన్ టాస్క్ 2018-19 సంవత్సరంలో ప్రారంభించబడింది మరియు 2022-23 సంవత్సరం వరకు, మొత్తం 357 కేజిబివిలు టైప్-II  అప్-గ్రేడేషన్ కోసం ఆమోదించబడ్డాయి. 2010 కేజిబివిలకు టైప్-III కి అప్-గ్రేడేషన్ కోసం ఆమోదించబడింది.
ఈ సమాచారాన్ని కేంద్ర విద్యాశాఖ సహాయ మంత్రి శ్రీమతి అన్నపూర్ణాదేవి ఈరోజు లోక్సభలో లిఖితపూర్వకంగా సమాధానంగా ఇచ్చారు.
ప్రధాన మంత్రి కార్యాలయం
పాపువా న్యూ గినీ లో అత్యున్నత పౌరపురస్కారాన్ని ప్రధాన మంత్రి కి ప్రదానం చేయడమైంది
పాపువా న్యూ గినీ  యొక్క రాజధాని పోర్ట్ మోరెస్ బీ లో గల గవర్నమెంట్ హౌస్ లో ఏర్పాటు చేసిన ఒక ప్రత్యేక కార్యక్రమం లో పాపువా న్యూ గినీ గవర్నర్- జనరల్ సర్ శ్రీ బాబ్ డాడే గ్రాండ్ కంపానియన్ ఆఫ్ ద ఆర్డర్ ఆఫ్ లోగోహు  ను ప్రధాన మంత్రి శ్రీ నరేంద్ర మోదీ కి ప్రదానం చేశారు. ఈ పురస్కారం పిఎన్ జి లో అత్యున్నతమైనటువంటి పౌర పురస్కారం; ఈ పురస్కారాన్ని అందుకొనే వ్యక్తుల కు ‘చీఫ్’ అనే బిరుదు ను కూడా ఇవ్వడం జరుగుతుంది.
మంత్రిమండలి
‘నేశనల్ ప్రోగ్రామ్ ఆన్ హై ఎఫిశెంసీ సోలర్ పీవీ మాడ్యూల్స్’ పేరు తో ఉత్పత్తి తో ముడిపెట్టిన ప్రోత్సాహక పథకాని కి ఆమోదం తెలిపిన మంత్రిమండలి
అధిక సామర్ధ్యం కలిగిన సోలర్ పీవీ  మాడ్యూల్స్ లో గీగా వాట్  శ్రేణి నిర్మాణ శక్తి ని సాధించడం కోసం ‘నేశనల్ ప్రోగ్రామ్ ఆన్ హై ఎఫిశెంసీ సోలర్ పీవీ  మాడ్యూల్స్’ పేరు తో ఉత్పత్తి తో ముడిపడినటువంటి ప్రోత్సాహక పథకాన్ని  ని అమలు చేయాలంటూ నూతన & నవీకరణ యోగ్య శక్తి మంత్రిత్వ శాఖ చేసిన ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన మంత్రివర్గ సమావేశం ఆమోదం తెలిపింది. ఈ ప్రాజెక్టు ను అమలు చేయడానికి 4,500 కోట్ల రూపాయలు వ్యయమవుతుంది.
ప్రస్తుతం సోలర్ సామర్థ్యం పెంపుదల కోసం దిగుమతి చేసుకొంటున్న సోలర్ పివి సెల్స్ మరియు మాడ్యూల్స్ పైనే ఆధారపడటం జరుగుతోంది. ఎందుకంటే దేశీయ తయారీ పరిశ్రమ దగ్గర సోలర్ పివి సెల్స్, మాడ్యూల్స్ సంబంధిత నిర్వహణ సామర్ధ్యాలు పరిమితం గా మాత్రమే ఉంటున్నాయి. ‘నేశనల్ ప్రోగ్రామ్ ఆన్ హై ఎఫిశెంసీ సోలర్ పీవీ  మాడ్యూల్స్’ తో విద్యుత్తు వంటి వ్యూహాత్మక రంగం లో దిగుమతులపై ఆధారపడే ధోరణి తగ్గనుంది. ఇది ‘ఆత్మనిర్భర్ భారత్’ కార్యక్రమాని కి సైతం ఊతాన్ని అందించగలదు.
సోలర్ పివి తయారీ సంస్థల ను పారదర్శకమైనటువంటి స్పర్ధాత్మక బిడ్డింగ్ ప్రక్రియ ద్వారా ఎంపిక చేయడం జరుగుతుంది. సోలర్ పీవీ మేన్యుఫాక్చరింగ్ ప్లాంటుల ను ప్రారంభించిన తరువాత 5 సంవత్సరాల పాటు పిఎల్ఐ ని వితరణ చేస్తారు. మరి ఇది అధిక సామర్ధ్యం కలిగినటువంటి సోలర్ పివి మాడ్యూల్స్ అమ్మకాల పై ఆధారపడి ఉంటుంది. తయారీదారు సంస్థల కు అధిక సామర్ధ్యం కలిగిన సోలర్ పీవీ మాడ్యూల్స్ తో పాటు వాటికి అవసరమైన వస్తు సామగ్రి ని దేశీయ బజారు నుంచి సేకరించేందుకు కూడా ప్రతిఫలాన్ని ముట్టచెప్పడం జరుగుతుంది. ఈ విధంగా, మాడ్యుల్స్ సామర్ధం పెరుగుతూ పోతుంది. అంతేకాకుండా స్థానికం గా విలువ జోడింపు సైతం పుంజుకొంటుంది. ఈ రెంటికి అనుగుణం గా పిఎల్ఐ సొమ్ము ను అందించడం జరుగుతుంది.
ఈ పథకం ద్వారా అందగలవని ఆశిస్తున్న ప్రయోజనాలు/ఫలితాలు :
• ఇంటిగ్రేటెడ్ సోలర్ పివి మేన్యుఫాక్చరింగ్ ప్లాంటు ల సామర్ధ్యం లో 10,000 మెగా వాట్ మేరకు వృద్ధి చోటుచేసుకోగలదు;
• సోలర్ పీవీ మేన్యుఫాక్చరింగ్ ప్రాజెక్టుల లో దాదాపుగా 17,200 కోట్ల రూపాయల విలువైన ప్రత్యక్ష పెట్టుబడి అందిరాగలదు;
• 5 సంవత్సరాల కాలం లో ‘బేలన్స్ ఆఫ్ మెటీరియల్స్’ కోసం 17,500 కోట్ల రూపాయల మేరకు గిరాకీ పెరగగలదు;
• సుమారు 30,000 మంది కి ప్రత్యక్ష ఉపాధి, ఇంచుమించు 1,20,000 మంది కి పరోక్ష ఉపాధి అవకాశాలు లభించగలవు;
• ప్రతి సంవత్సరం రమారమి 17,500 కోట్ల రూపాయల విలువ మేరకు దిగుమతులు చేసుకోవలసిన అవసరం తలెత్తదు; అంతేకాదు,
• అధిక సామర్థ్యం కలిగిన సోలర్ పీవీ మాడ్యూల్స్ ను దక్కించుకోవడానికి గాను పరిశోధన - అభివృద్ధి  కార్యాల కు జోరు లభిస్తుంది.
ప్రధాన మంత్రి కార్యాలయం
వెహికల్స్క్రాపేజి పాలిసి ఈ రోజు న ప్రారంభం కావడం భారతదేశం అభివృద్ధి యాత్ర లో ఒక ప్రముఖమైనటువంటిమైలురాయి గా ఉంది: ప్రధాన మంత్రి
ఈ రోజు న ప్రారంభమైన వెహికల్ స్క్రాపేజ్ పాలిసి భారతదేశం అభివృద్ధి ప్రస్థానం లో ఒక ప్రముఖమైనటువంటి మైలురాయి గా ఉంది అని ప్రధాన మంత్రి శ్రీ నరేంద్ర మోదీ అన్నారు.
‘‘ఈరోజున ప్రారంభమయిన వెహికల్ స్క్రాపేజ్ పాలసీ భారతదేశ ప్రస్థానం లో ఒక ప్రముఖమైనటువంటి మైలురాయి గా ఉందని ప్రధాన మంత్రి శ్రీ నరేంద్ర మోదీ అన్నారు. వెహికల్ స్క్రాపేజ్ కు సంబంధించిన మౌలిక సదుపాయాల ను ఏర్పాటు చేయడం కోసం గుజరాత్ లో జరుగుతున్న ఇన్వెస్టర్ సమిట్ అనేక అవకాశాల కు తలుపుల ను తెరుస్తున్నది. ఈ కార్యక్రమం లో చేరండి అంటూ మన యువతీ యువకులను, స్టార్ట్-అప్ లను నేను అభ్యర్థిస్తున్నాను.
పనికిరానటువంటి, కాలుష్యాని కి కారణం అయ్యేటటువంటి వాహనాల ను పర్యావరణానికి మేలు చేసే పద్ధతి లో దశల వారీగా తొలగించడం లో వెహికల్ స్క్రాపేజ్ తోడ్పడనుంది. ఒక చైతన్యవంతమైనటువంటి #circulareconomy ని ఏర్పరచి, పర్యావరణం పరం గా చూసినప్పుడు బాధ్యతయుతం గా నడుచుకొంటూనే దీనిలో భాగస్తులు అయిన వర్గాలు అన్నింటి కి విలువ ను జత చేయాలి అన్నదే మన ధ్యేయం’’ అని ప్రధాన మంత్రి అనేక ట్వీట్ లలో పేర్కొన్నారు.
యువజన వ్యవహారాలు, క్రీడల మంత్రిత్వ శాఖ
రానున్న పోటీల్లో పాల్గొనేందుకు భారత స్విమ్మర్లు సాజన్ ప్రకాష్, శ్రీహరి నటరాజ్, మాన పటేల్ మరియు కెనిషా గుప్తా లకు ఆర్థిక సహాయం మంజూరు చేసిన కేంద్ర క్రీడా మంత్రిత్వ శాఖ
కేంద్ర క్రీడా మంత్రిత్వ శాఖ అమలు చేస్తున్న టార్గెట్ ఒలింపిక్ పోడియం స్కీమ్  మరియు శిక్షణ మరియు పోటీ వార్షిక క్యాలెండర్  పథకం కింద ఈ సంవత్సరం జరగనున్న వివిధ పోటీలలో పాల్గొనడానికి భారతీయ స్విమ్మర్లకు ఆర్థిక సహాయం ఆమోదించబడింది. మిషన్ ఒలింపిక్ సెల్  ఆమోదం పొందిన తర్వాత సాజన్ ప్రకాష్, శ్రీహరి నటరాజ్, మాన పటేల్ మరియు కెనిషా గుప్తా లకు ఆర్థిక సహకారం అందించాలని మంత్రిత్వ శాఖ నిర్ణయించింది. సజన్ మరియు శ్రీహరి ప్రస్తుతం టాప్స్ కోర్ గ్రూప్, మాన మరియు కెనిషా టాప్స్ డెవలప్మెంట్ గ్రూప్ లో ఉన్నారు.
టోక్యో ఒలింపిక్స్లో పోటీపడిన సజన్ కు శిక్షణ ఖర్చుతో పాటు పలు పోటీలు మరియు శిక్షణా శిబిరాల్లో పాల్గొనేందుకు 15.1 లక్షల రూపాయలు  అందించాలని కేంద్ర క్రీడా మంత్రిత్వ శాఖ నిర్ణయించింది.
మేలో మొనాకో, బార్సిలోనా మరియు కానెట్లలో జరిగే మూడు మేర్ నోస్ట్రమ్ ఈవెంట్లలో సజన్ పాల్గొంటారు. దీనికి ముందు ఏప్రిల్ మధ్యలో డెన్మార్క్లోని డానిష్ ఓపెన్లో సజన్ పోటీపడతాడు. జూన్ మరియు జూలై మధ్య స్పెయిన్లోని సియెర్రా నెవాడా శిక్షణా కేంద్రంలో హై-ఆల్టిట్యూడ్ శిక్షణా శిబిరంలో సాజన్ పాల్గొంటాడు.
“మేము రెండు ప్రధాన పోటీలపై దృష్టి సారించి పని చేస్తున్నాము. కామన్వెల్త్ గేమ్స్ మరియు ఆసియా క్రీడలకు మేము ఏప్రిల్, మే మరియు జూన్లలో కొన్ని క్వాలిఫైయింగ్ పోటీలలో పాల్గోవలసి ఉంటుంది. ఈ సన్నాహక పోటీల ద్వారా మా సామర్ధ్యం తెలుస్తుంది. దీని ద్వారా అసలైన పోటీకి సిద్ధం అయ్యేందుకు మాకు అవకాశం కలుగుతుంది ” అని ప్రస్తుతం దుబాయ్ లో శిక్షణ పొందుతున్న సాజన్ తన శిక్షణ కేంద్రం నుంచి స్పోర్ట్స్ అథారిటీ ఆఫ్ ఇండియా కు చెప్పారు.
దేశీయ శిక్షణ మరియు వివిధ పోటీలలో పాల్గొనేందుకు అయ్యే ఖర్చుల నిమిత్తం 22.02 లక్షల రూపాయల సహాయాన్ని టోక్యో 2020లో పోటీ పడిన శ్రీహరి నటరాజ్ కు అందించాలని క్రీడా మంత్రిత్వ శాఖ నిర్ణయించింది. దీనిలో అతని వ్యక్తిగత కోచ్ మరియు ఫిజియోథెరపిస్ట్ ఖర్చులు కూడా ఉంటాయి.
శ్రీహరి మార్చి 31న ప్రారంభమయ్యే ఫ్రెంచ్ ఓపెన్ స్విమ్మింగ్ ఛాంపియన్షిప్లో మరియు మే 18 నుంచి 23 వరకు జరగనున్న మేర్ నోస్ట్రమ్లో పాల్గొంటాడు.
ఫ్రెంచ్ ఓపెన్ స్విమ్మింగ్ ఛాంపియన్షిప్లో పాల్గొనేందుకు టోక్యో ఒలింపిక్స్ లో పాల్గొన్న మానా పటేల్ మరియు యువ ఆటగాడు కెనిషా గుప్తా ఒక్కొక్కరికి 3.89 లక్షల రూపాయలు మంజూరు చేయబడ్డాయి, జూన్లో బుడాపెస్ట్లో జరిగే స్విమ్మింగ్ వరల్డ్ ఛాంపియన్షిప్లకు అర్హత ఈవెంట్గా ఫ్రెంచ్ ఓపెన్ స్విమ్మింగ్ ఛాంపియన్షిప్ ఉంటుంది.
కేంద్ర ప్రభుత్వం అందించిన సహాయం పై స్పందించిన సాజన్ “ఇది క్రీడాకారులకు ప్రభుత్వం నుంచి అందిన పెద్ద సహకారం. ప్రభుత్వ సహకారంతో ప్రపంచ స్థాయి ప్రమాణాలను అందుకునేందుకు మాకు అవకాశం కలుగుతుంది. మాన, శ్రీహరి, కెనీషా మరియు ఇతరులు తమ రంగాల్లో నిలకడగా రాణిస్తున్నారు. మరిన్ని విజయాలను సాధించేందుకు మేము ఆశతో ఎదురు చూస్తున్నాము" అని అన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 79.74 కోట్లకు పైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 5.34 కోట్లకుపైగా నిల్వలు; పంపిణీ మార్గంలో 33 లక్షల డోసులు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
79,74,26,335
|
|
పంపిణీ మార్గంలో ఉన్నవి
|
|
33,00,000
|
|
అందుబాటులోని నిల్వలు
|
|
5,34,54,640
79.74 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి. మరో 33 లక్షల  డోసులు పంపిణీ మార్గంలో ఉన్నాయి.
రాష్ట్రాలు, కేంద్ర పాలిత ప్రాంతాల వద్ద 5.34 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
నవంబర్లో ఆధార్ ఆధారిత ఈ -కెవైసి లావాదేవీలు 22%, ఆధార్ అథెంటికేషన్ లావాదేవీలు 11% పెరిగాయి
నవంబర్లో ఆధార్ను ఉపయోగించి 28.75 కోట్ల ఇ-కెవైసి లావాదేవీలు జరిగాయి
నివాసితుల ఆధార్ వినియోగం దేశవ్యాప్తంగా ప్రగతి పథంలో వెళ్తోంది. ఒక్క నవంబర్లోనే, ఆధార్ని ఉపయోగించి 28.75 కోట్ల ఈ-కెవైసి లావాదేవీలు జరిగాయి, గత నెలతో పోలిస్తే ఇది 22% వృద్ధి.
నవంబర్ 2022 చివరి నాటికి, ఈ-కెవైసి లావాదేవీల సంచిత సంఖ్య 1350.24 కోట్లకు పెరిగింది. ఆధార్ ఈ-కెవైసి సేవ పారదర్శకమైన, మెరుగైన కస్టమర్ అనుభవాన్ని అందించడం, సులభంగా వ్యాపారం చేయడంలో సహాయం చేయడం ద్వారా బ్యాంకింగ్, నాన్-బ్యాంకింగ్ ఆర్థిక సేవలకు కీలక పాత్ర పోషిస్తోంది.
ఆధార్ కలిగిన వ్యక్తి స్పష్టమైన సమ్మతి తర్వాత మాత్రమే ఇ-కెవైసి లావాదేవీ అమలు చేయడం జరుగుతోంది. ఈ-కెవైసి కోసం భౌతిక వ్రాతపని, వ్యక్తిగత ధృవీకరణ అవసరాన్ని తొలగిస్తుంది.
అదే విధంగా నవంబర్లో, 195.39 కోట్ల ఆధార్ ప్రామాణీకరణ లావాదేవీలు జరిగాయి, అక్టోబర్ కంటే 11% ఎక్కువ. ఈ నెలవారీ లావాదేవీలలో ఎక్కువ భాగం ఫింగర్ప్రింట్ బయోమెట్రిక్ ప్రామాణీకరణను ఉపయోగించి జరిగాయి.
ఇప్పటివరకు, నవంబర్ 2022 చివరి నాటికి మొత్తంగా 8621.19 కోట్ల ఆధార్ ప్రామాణీకరణ లావాదేవీలు జరిగాయి, ఇది సుపరిపాలనలో, నివాసితులకు సంక్షేమ బట్వాడాలో ఆధార్ ఎంతగా పాత్ర పోషిస్తుందో సూచిస్తుంది.
గుర్తింపు ధృవీకరణ కోసం ఈ-కెవైసి అయినా, చివరి మైల్ బ్యాంకింగ్ కోసం ఏఈపిఎస్ అయినా, ప్రత్యక్ష నిధుల బదిలీ లేదా ప్రమాణీకరణ కోసం ఆధార్ నిర్ధారిత డీబీటీయేనా, సుపరిపాలన డిజిటల్ అవస్థాపన అయిన ఆధార్, ప్రధాన మంత్రి శ్రీ నరేంద్ర మోదీకి మద్దతు ఇవ్వడంలో కీలక పాత్ర పోషిస్తోంది. ఇది డిజిటల్ ఇండియా దార్శనికత, నివాసితులకు జీవన సౌలభ్యాన్ని కల్పిస్తుంది.
ఆధార్ ఎనేబుల్డ్ పేమెంట్ సిస్టమ్  అనేది ఆదాయ పిరమిడ్లో దిగువన ఉన్న వారికి ఆర్థిక చేరికను కలిగి ఉంది. మొత్తంగా, నవంబర్ 2022 చివరి నాటికి ఏఈపిఎస్ , మైక్రో ఎటిఎం ల నెట్వర్క్ ద్వారా 1591.92 కోట్ల లాస్ట్ మైల్ బ్యాంకింగ్ లావాదేవీలు సాధ్యమయ్యాయి.
దేశంలోని 1100 కంటే ఎక్కువ ప్రభుత్వ పథకాలు, కార్యక్రమాలు, కేంద్రం, రాష్ట్రాలు నిర్వహించేవి ఆధార్ను ఉపయోగించాలని నోటిఫై చేయడం జరిగింది. డిజిటల్ ఐడి
లక్ష్యం లబ్ధిదారులకు సంక్షేమ సేవలను సమర్థత, పారదర్శకత, డెలివరీ చేయడంలో కేంద్రం, రాష్ట్రాల్లోని వివిధ మంత్రిత్వ శాఖలు, విభాగాలకు సహాయం చేస్తోంది.
హోం మంత్రిత్వ శాఖ
నార్కటిక్స్, డ్రగ్స్, సైకోట్రాపిక్స్ సబ్స్టెన్సెస్ అండ్ ప్రికర్సర్స్ ను అక్రమంగా చేరవేయడాన్ని అరికట్టడం లో పరస్పర సహకారం కోసం భారతదేశం, ఉజ్బెకిస్తాన్ ల మధ్య ఎంఒయు కు ఆమోదం తెలిపిన మంత్రివర్గం
నార్కటిక్స్, డ్రగ్స్, సైకోట్రాపిక్స్ సబ్స్టెన్సెస్ అండ్ ప్రికర్సర్స్ ను అక్రమంగా చేరవేయడాన్ని అరికట్టడం లో పరస్పర సహకారం కోసం భారతదేశం, ఉజ్బెకిస్తాన్ ల మధ్య అవగాహన పూర్వక ఒప్పందం  కు ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఆమోదం తెలిపింది.
ప్రయోజనాలు:
ఈ ఎంఒయు మత్తుమందులు, మరియు సైకోట్రాపిక్స్ సబ్స్టెన్సెస్ ను నియంత్రించడం లోను, డ్రగ్ ట్రాఫికింగ్ పై పోరాడడం లోను పరస్పర సహకారానికి సహయకారి కాగలదు. గుర్తించిన రంగాల లో పరస్పర సహాయం మరియు సహకారం అవసరపడే అన్ని అంశాల లో సమర్ధంగా వ్యవహరించడానికి ఈ ఎంఒయు సమర్ధంగా తోడ్పడగలదు. ఉభయ ప్రభుత్వాల మధ్య దక్షత కలిగిన సంస్థాగతమైన పనితీరు కు కూడా ఈ ఎంఒయు దోహదం చేస్తుంది. ఈ ఎంఒయు ఒకసారి అమలు లోకి వచ్చిందంటే గనుక దేశాల నడుమ నార్కటిక్స్ ట్రాఫికింగ్ ను అరికట్టడం లో ఇది సహాయకారి కాగలుగుతుంది.
(
పర్యావరణం, అడవులు, మరియు వాతావరణ మార్పు మంత్రిత్వ శాఖ
ఏక కాల ఉపయోగిత ప్లాస్టిక్స్పై నిషేధం
పర్యావరణం, అటవీ మరియు వాతావరణ మార్పుల మంత్రిత్వ శాఖ 12 ఆగస్టు, 2021న ప్లాస్టిక్ వేస్ట్ మేనేజ్మెంట్ సవరణ నియమాలు, 2021ని తెలియజేసింది. తక్కువ వినియోగాన్ని కలిగి ఉన్న క్రింది గుర్తించిన సింగిల్ యూజ్ ప్లాస్టిక్ వస్తువుల తయారీ, దిగుమతి, నిల్వ, పంపిణీ, అమ్మకం మరియు వినియోగాన్ని నిషేధించింది. అలాగే 1 జూలై, 2022 నుండి అమల్లోకి వచ్చే అధిక మొత్తం, తక్కువ వినియోగం గల చెత్త వివరాలు ఇవి:
- ప్లాస్టిక్ కర్రలతో కూడిన చెవి బడ్స్, బెలూన్లకు ఉపయోగించే ప్లాస్టిక్ కర్రలు, ప్లాస్టిక్ జెండాలు, మిఠాయిలకు ఉపయోగించే కర్రలు, ఐస్క్రీంలలో ఉపయోగించే కర్రలు, పాలీస్టైరిన్ [థర్మోకోల్] అలంకరణ కోసం వినియోగించేవి;
- ప్లేట్లు, కప్పులు, గ్లాసులు, ఫోర్కులు, స్పూన్లు, కత్తులు, గడ్డి, ట్రేలు, స్వీట్ బాక్స్ల చుట్టూ ఫిల్మ్లు చుట్టడం లేదా ప్యాకింగ్ చేయడం, ఆహ్వాన పత్రికలు మరియు సిగరెట్ ప్యాకెట్లు, 100 మైక్రాన్ల కంటే తక్కువ ప్లాస్టిక్ లేదా PVC బ్యానర్లు, స్టిరర్లు వంటి కత్తిపీటలు.
డెబ్బై-ఐదు మైక్రాన్ల కంటే తక్కువ మందం ఉన్న ప్లాస్టిక్ క్యారీ బ్యాగ్ల తయారీ, దిగుమతి, నిల్వ, పంపిణీ, అమ్మకం మరియు వినియోగాన్ని సైతం ఈ నోటిఫికేషన్ నిషేధించింది. ఇది సెప్టెంబర్ 30, 2021 నుండి అమలులోకి వస్తుంది. అలాగే 120 మైక్రాన్ల కంటే తక్కువ మందం ఉన్న ప్లాస్టిక్ క్యారీ బ్యాగ్ల తయారీ, దిగుమతి, నిల్వ, పంపిణీ, అమ్మకం మరియు వినియోగ నిషేధం డిసెంబర్ 31, 2022 నుంచి అమల్లోకి వస్తుంది. అలాగే, ప్లాస్టిక్ క్యారీ బ్యాగ్లు మరియు/లేదా ప్లాస్టిక్ వ్యర్థాల నిర్వహణ నియమాలు, 2016 కంటే ఎక్కువగా గుర్తించిన సింగిల్ యూజ్ ప్లాస్టిక్ వస్తువులపై పూర్తి లేదా పాక్షిక నిషేధానికి సంబంధించిన నిబంధనలను ప్రవేశపెట్టడానికి ముప్పై నాలుగు రాష్ట్రాలు/యూటీలు ఇప్పటికే సవరించిన నోటిఫికేషన్లు/ఆర్డర్లను జారీ చేశాయి.
ముసాయిదా నోటిఫికేషన్ను ప్రచురించిన తేదీ నుండి అరవై రోజుల వ్యవధిలో వాటాదారుల నుండి అభ్యంతరాలు మరియు సూచనలను కోరుతూ మంత్రిత్వ శాఖ 11 మార్చి, 2021న భారత గెజిట్లో డ్రాఫ్ట్ నోటిఫికేషన్ను ప్రచురించింది. సంబంధిత మంత్రిత్వ శాఖలతో ముందస్తు సంప్రదింపుల తర్వాత డ్రాఫ్ట్ నోటిఫికేషన్ కూడా తీసుకువచ్చారు. అందిన అన్ని వ్యాఖ్యలు/సూచనలను పరిశీలించిన తర్వాత తుది నోటిఫికేషన్ ప్రచురించారు. ఇంకా, గుర్తించిన సింగిల్ యూజ్ ప్లాస్టిక్పై నిషేధానికి సంబంధించి వాటాదారులకు అవగాహన కార్యక్రమాలు మరియు సామర్థ్య నిర్మాణ వర్క్షాప్లు నిర్వహించారు.
గుర్తించిన సింగిల్ యూజ్ ప్లాస్టిక్ వస్తువులపై నిషేధం ప్లాస్టిక్ వేస్ట్ మేనేజ్మెంట్ సవరణ నియమాలు, 2021 ఆగస్టు 12, 2021 నుండి తెలియజేశారు. అలాగే ఇది జూలై 1, 2022 నుండి అమలులో ఉంది. సూక్ష్మ, చిన్న మరియు మధ్య తరహా పరిశ్రమల మంత్రిత్వ శాఖ MSME యూనిట్లకు మద్దతునిచ్చే పథకాలను కలిగి ఉంది. ఇది ప్రత్యామ్నాయాలు / ఇతర ఉత్పత్తులకు మారడం కోసం నిషేధించిన సింగిల్ యూజ్ ప్లాస్టిక్ వస్తువుల తయారీలో ఇంతకు ముందు పాల్గొన్న అటువంటి యూనిట్లకు మద్దతునిస్తుంది. ఈ పథకాలు స్కీమ్ మార్గదర్శకాల ప్రకారం టెక్నాలజీ అప్గ్రేడేషన్, అవగాహన కల్పించడం, మార్కెటింగ్ సపోర్ట్, ఇన్ఫ్రాస్ట్రక్చరల్ సపోర్ట్కి సంబంధించి సహాయాన్ని అందిస్తాయి.
పర్యావరణం, అటవీ & వాతావరణ మార్పుల శాఖ సహాయ మంత్రి శ్రీ అశ్విని కుమార్ చౌబే ఈరోజు రాజ్యసభలో లిఖితపూర్వక సమాధానంలో ఈ సమాచారాన్ని అందించారు.
హోం మంత్రిత్వ శాఖ
శ్రీ నారాయణ గురూ జీ జయంతి సందర్భంగా ఈరోజు ఆయనకు నివాళులర్పించిన కేంద్ర హోంమంత్రి శ్రీ అమిత్షా
“ సంఘసంస్కర్తగా , ఆథ్యాత్మిక నాయకుడిగా , సమానత్వం, సోదరభావానికి బలమైన మద్దతుదారులైన స్వామి శ్రీ నారాయణ గురు కేరళలో వివక్ష, అన్యాయానికి వ్యతిరేకంగా సామాజిక సంస్కరణకు బలమైన పునాది వేయడంలో కీలక పాత్ర పోషించారు”
“ స్వామి శ్రీ నారాయణ గురూ జీ అణగారిన వర్గాలకు సాధికారత కల్పించడం , వారికి విద్యను అందించడానికి జరిపిన నిరంతర కృషిని ఎన్నటికీ మరిచిపోలేమని” అన్నారు.
“ స్వామి శ్రీ నారాయణ గురూజీ తాత్వికత, బోధలు, ఆలోచనలు దేశవ్యాప్తంగా లక్షలాదిమంది జీవితాలను సుసంపన్నం చేస్తూనేఉంటాయి”
కేంద్ర హోంమంత్రి శ్రీ అమిత్షా ఈరోజు శ్రీనారాయణ గురూజీ జయంతి సందర్భంగా ఆయనకు నివాళులర్పించారు. ఇందుకు సంబంధించి ఆయన ఒక ట్వీట్ చేస్తూ, “ సంఘసంస్కర్తగా , ఆథ్యాత్మిక నాయకుడిగా , సమానత్వం, సోదరభావానికి బలమైన మద్దతుదారులైన స్వామి శ్రీ నారాయణ గురు కేరళలో వివక్ష, అన్యాయానికి వ్యతిరేకంగా సామాజిక సంస్కరణకు బలమైన పునాది వేయడంలో కీలక పాత్ర పోషించారు” అని ఆయన పేర్కొన్నారు..
స్వామి శ్రీ నారాయణ గురూ జీ అణగారిన వర్గాలకు సాధికారత కల్పించడం , వారికి విద్యను అందించడానికి జరిపిన నిరంతర కృషిని ఎన్నటికీ మరిచిపోలేమని అన్నారు.
స్వామి శ్రీ నారాయణ గురూజీ తాత్వికత, బోధలు, ఆలోచనలు దేశవ్యాప్తంగా లక్షలాదిమంది జీవితాలను సుసంపన్నం చేస్తూనేఉంటాయి అని శ్రీ అమిత్ షా పేర్కొన్నారు.
మంత్రిమండలి
‘ఆకాశ్’ క్షిపణి వ్యవస్థ ఎగుమతికి ఆమోదం తెలిపి, ఎగుమతులకు త్వరిత గతి న ఆమోదం కోసం ఒక కమిటీ ని కూడా ఏర్పాటు చేసిన మంత్రిమండలి
‘ఆత్మనిర్భర్ భారత్’ లక్ష్య సాధన లో భాగం గా భారతదేశం రక్షణ సంబంధిత వ్యవస్థలు, క్షిపణుల తాలూకు విస్తృత శ్రేణి ని తయారుచేసే తన సామర్ధ్యాలను పెంచుకొంటోంది. ‘ఆకాశ్’ భారతదేశ క్షిపణి వ్యవస్థల లో ముఖ్యమైందిగా ఉంది. దీనిని 96 శాతానికి పైగా దేశీయంగానే రూపొందించడం జరిగింది.
ఉపరితలం మీది నుంచి నింగి లోని లక్ష్యాన్ని చేధించే ‘ఆకాశ్’ క్షిపణి దాడి సామర్థ్యం 25 కిలో మీటర్ల వరకు ఉంది. ఈ క్షిపణి ని 2014 వ సంవత్సరంలో భారతీయ వాయు సేన లోకి, 2015 వ సంవత్సరం లో భారతీయ సైన్యం లోకి చేర్చడమైంది.
డిఫెన్స్ సర్వీసెస్ లో దీనిని చేర్చిన అనంతరం, అంతర్జాతీయ ప్రదర్శనలు/డిఫ్ ఎక్స్పో/ఏరో ఇండియా లు జరిగిన కాలంలో ‘అనేక మిత్ర దేశాలు ఆకాశ్’ క్షిపణి పట్ల ఆసక్తి ని కనబర్చాయి. మంత్రిమండలి ఆమోదం లభించడం తో వివిధ దేశాలు జారీ చేసే ఆర్ఎఫ్ఐ/ఆర్ఎఫ్పి లో పాలుపంచుకోవడానికి భారతదేశ తయారీదారు సంస్థలకు అవకాశం లభిస్తుంది.
ఇంతవరకు, భారతదేశ రక్షణ సంబంధిత ఎగుమతులలో విడి భాగాలు/ పరికరాలు వంటివే ఉంటూ వచ్చాయి. పెద్ద వ్యవస్థల ఎగుమతి అతి తక్కువగా ఉంది. మంత్రివర్గం తీసుకొన్న ఈ చొరవ తో దేశం తన రక్షణ ఉత్పత్తులను మెరగుపర్చుకొని, అవి ప్రపంచ స్థాయి లో పోటీ పడే విధంగా రూపొందడంలో తోడ్పాటు లభించగలదు.
‘ఆకాశ్’ తాలూకు ఎగుమతి నమూనా ప్రస్తుతం భారతీయ సాయుధ బలగాలలో మోహరించిన వ్యవస్థ కన్నా భిన్నమైందిగా ఉంటుంది.
‘ఆకాశ్’ కు అదనం గా, కోస్తా తీర ప్రాంత నిఘా వ్యవస్థ, రాడార్ లు మరియు ఎయర్ ప్లాట్ ఫార్మ్స్ వంటి ఇతర ప్రధానమైన వ్యవస్థల విషయంలో కూడా ఆసక్తి వ్యక్తం అవుతోంది. ఆ తరహా వ్యవస్థల ఎగుమతికి సత్వర ఆమోదాన్ని అందించడానికి రక్షణ మంత్రి, విదేశీ వ్యవహారాల మంత్రి, జాతీయ భద్రత సలహాదారు లతో ఒక కమిటీ ని ఏర్పాటు చేయడం జరిగింది.
ఈ కమిటీ వేరు వేరు దేశాలకు ప్రధానమైన దేశీయ వ్యవస్థలను రాబోయే కాలంలో ఎగమతి చేయడానికి అధికారాన్ని ఇస్తుంది. ఈ కమిటీ ప్రభుత్వానికి- ప్రభుత్వానికి మధ్య ఐచ్ఛికాలు సహా, అందుబాటు లో ఉండగల వివిధ ఐచ్ఛికాలను గురించి కూడా అన్వేషిస్తుంది.
భారత ప్రభుత్వం 5 బిలియన్ యుఎస్ డాలర్ విలువైన రక్షణ సంబంధిత ఎగుమతుల లక్ష్యాన్ని సాధించడంతో పాటు, స్నేహపూర్వక విదేశాలతో కలసి వ్యూహాత్మక సంబంధాలను మెరుగుపర్చుకోవడం కోసం అధిక విలువ కలిగిన రక్షణ ప్లాట్ ఫార్మ్ స్ ను ఎగుమతి చేయడం పట్ల దృష్టి ని కేంద్రీకరించాలనే ఆలోచన చేసింది.